Datum: 14.11.2018

Spoštovani,

posredujemo vam odgovor na vprašanje gospodarskega subjekta za javno naročilo št. VOKA-124/18, ki smo ga prejeli preko Portala javnih naročil.

VPRAŠANJE:

V ponudbi mate navedena dva referenčna pogoja, ki sta enaka. Ali to pomeni, da potrebujemo dve enaki referenci ali je napaka?

ODGOVOR:

V razpisni dokumentaciji sta zahtevana dva referenčna pogoja in sicer:

* Referenčni pogoj št. 1:
**Ponudnik** mora s potrjenimi referenčnimi izjavami s strani **dejanskih investitorjev** v ponudbi izkazati, da je v zadnjih petih (5) letih pred oddajo ponudbe, kvalitetno in pravočasno ter v skladu s sklenjeno pogodbo izvedel:
	+ vsaj eno (1) izvedbo (gradnjo/obnovo) vodovodnega sistema iz nodularne litine min. DN100 v min. skupni dolžini  500 m',
* Referenčni pogoj št. 2:
Ponudnik mora s potrjenimi referenčnimi izjavami s strani dejanskih investitorjev v prijavi za odgovornega **vodjo gradnje** izkazati, da je v zadnjih petih (5) letih pred oddajo prijave, kvalitetno in pravočasno ter v skladu s sklenjeno pogodbo izvedel:
	+ vsaj eno (1) izvedbo (gradnjo/obnovo) vodovodnega sistema iz nodularne litine min. DN100 v min. skupni dolžini  500 m'

Iz zapisanega sledi, da potrebujete dve (2) referenčni potrdili – eno za ponudnika kot pravni subjekt in eno za imenovanega vodjo gradnje. Naročnik ne postavlja zahteve, da morata biti referenčni potrdili izdani na osnovi iste pogodbe.

Ponudniki morajo pri pripravi ponudbe upoštevati odgovor na vprašanje z dne 14.11.2018, ki je bil objavljen na spletni strani naročnika in na Portalu javnih naročil.

Lepo pozdravljeni!

 JAVNI HOLDING Ljubljana, d.o.o.

Sektor za javna naročila